SET ปิดบวก 7 จุด หลัง “บอนด์ยีลด์” ชะลอความร้อนแรง ลุ้นพรุ่งนี้วิ่งต่อ แนวต้าน 1,560
SET ปิดบวก 7 จุด หลัง “บอนด์ยีลด์” ชะลอความร้อนแรง ลุ้นพรุ่งนี้วิ่งต่อ แนวต้าน 1,560
9 มี.ค. 2564

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,550.59 จุด เพิ่มขึ้น 6.83 จุด (+0.44%) มูลค่าการซื้อขาย 99,228.68 ล้านบาท
10 หุ้นดันดัชนีวันนี้

ด้านนักวิเคราะห์ กล่าวว่า ตลาดหุ้นไทยวันนี้ปรับตัวขึ้นมาได้ ในทิศทางเดียวกับตลาดต่างประเทศ โดยตลาดหุ้นในภูมิภาคเอเชียส่วนใหญ่เคลื่อนไหวในแดนบวก โดยเฉพาะตลาดเอเชียเหนือที่พลิกมาบวกหลังจากมีข่าวกองทุนของรัฐบาลจีน หรือที่เรียกว่า “National Team” เข้าแทรกแซงตลาดหุ้นเพื่อรักษาเสถียรภาพ ส่งผลให้เงินหยวนที่อ่อนค่าก็เริ่มนิ่ง และมีแรงซื้อกลับมาได้บ้างในหุ้นหลายตัวในตลาดเอเชีย ด้านตลาดหุ้นในยุโรปเทรดบ่ายนี้ก็บวกเป็นส่วนใหญ่ คาดหวังผลดีจากการเปิดกิจกรรมทางเศรษฐกิจ และดาวโจนส์ฟิวเจอร์สบ่ายนี้ก็ปรับตัวขึ้นมาด้วย
ขณะที่อัตราผลตอบแทนพันธบัตร (Bond yield) สหรัฐฯชะลอการปรับขึ้นทำให้หุ้นเริ่มฟื้นตัวกลับขึ้นมาได้บ้าง อย่างไรก็ดี ตลาดยังเป็นลักษณะของการเล่นเทรดดิ้งในแบบหมุนเวียนหุ้นเล่นกันไป โดยเฉพาะหุ้นที่ปรับตัวลงไปมากแล้วก็ฟื้นขึ้นมาได้บ้าง อย่างกลุ่มสื่อสาร พร้อมแนะติดตามการประชุมธนาคารกลางยุโรป (ECB) วันที่ 11 มี.ค.นี้ และการประชุมคณะกรรมการนโยบายการเงินของธนาคารกลางสหรัฐฯ (FOMC) ในวันที่ 16-17 มี.ค.นี้ด้วย
แนวโน้มการลงทุนในวันพรุ่งนี้ (10 มี.ค.) คาดตลาดฯยังมีโอกาสที่จะปรับตัวขึ้นได้ โดยหุ้นที่ Underperform น่าจะกลับมา Outperform ได้ โดยให้แนวรับ 1,535-1,537 จุด ส่วนแนวต้าน 1,555-1,560 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
EA มูลค่าการซื้อขาย 4,204.90 ล้านบาท ปิดที่ 58.50 บาท ลดลง 1.25 บาท
SCGP มูลค่าการซื้อขาย 3,997.77 ล้านบาท ปิดที่ 43.00 บาท ลดลง 1.75 บาท
PTT มูลค่าการซื้อขาย  3,953.21 ล้านบาท ปิดที่ 41.25 บาท ลดลง 0.75 บาท
JKN มูลค่าการซื้อขาย 2,704.65 ล้านบาท ปิดที่ 11.40 บาท เพิ่มขึ้น1.20 บาท
BDMS มูลค่าการซื้อขาย 2,303.00 ล้านบาท ปิดที่ 22.10 บาท เพิ่มขึ้น 0.60 บาท